|  |  |
| --- | --- |
| EKSTERNT HØRINGSBREV |  |
| Til høringsparterne på vedlagte høringsliste | 28. juni 2024 |

# Høring over udkast til forslag til lov om ændring af lov om buskørsel, lov om godskørsel og taxiloven (Regelforenkling for vejtransportvirksomheder og forlængelse af tilladelser til sygetransport)

Transportministeriet forventer i den kommende folketingssamling at fremsætte vedlagte udkast til ovennævnte lovforslag.

I lovudkastet indgår i det væsentlige følgende ændringer:

* Restancekravene, som fastsætter en grænse for ikkepersonlig forfalden gæld til det offentlige for både virksomheder og transportledere, fjernes.
* Forenklede dokumentationskrav for transportlederens faktiske og vedvarende ledelse, så der er flere måder at opfylde kravet.
* En række krav til chaufførvikarvirksomheder fjernes, så det er lettere at opnå tilladelse samt øge fleksibilitet i branchen.
* Definition for erhvervsmæssig buskørsel ændres, så loven kun omfatter de professionaliserede buskørselsvirksomheder.
* Tilladelseskravet for busudlejning og busudlån uden fører fjernes.
* Ordlyden i både buskørselsloven og godskørselsloven ændres, så der bruges en ens udtryk i dansk ret og EU-reguleringen.
* Tilladelser til sygetransport udstedt med hjemmel i den tidligere taxilov, som er gyldige per den 1. januar 2025, forlænges med 18 måneder dog højest indtil den 31. marts 2028.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, på bl.a. Høringsportalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Transportministeriet skal venligst bede om eventuelle bemærkninger

**senest den 19. august 2024.**

Høringssvar bedes sendt til jdj@trm.dk og jmh@trm.dk.

Spørgsmål vedrørende høringen kan stilles til Johan Dam-Jensen på mail jdj@trm.dk og telefon 30 45 16 44.

Med venlig hilsen

Johan Dam-Jensen
Fuldmægtig